internet vaartha 132 Views
అహ్మదాబాద్‌ : భారత్‌ ఫార్మామార్కెట్‌ లక్ష కోట్ల వార్షిక టర్నోవర్‌ను అధిగమించింది. అయితే మార్కెట్‌ వృద్ధి కాస్త మందించినట్లు తేలింది. ధరల నియంత్రణ, ఫిక్సెడ్‌డోస్‌ కాంబినేషన్‌ మందులపై నిషేధం వంటివాటితో వృద్ధి మందగిం చిందని నిపుణుల అంచనా. గడచిన కొన్ని నెలలు గా ఈ వృద్ధి మరింత మందగించింది. ఆంక్షలు ఎదురవుతున్నప్పటికీ భారతీయ ఔషధ మార్కెట్‌ లక్షకోట్ల వార్షిక టర్నోవర్‌ను జూన్‌లో అధిగమించి నట్లు అంచనా. అఖిలభారత కెమిస్ట్స్‌ అండ్‌డ్రగ్గిస్ట్స్‌ అసోసియేషన్‌, అవాక్స్‌ మార్కెట్‌ రీసెర్చి సంస్థ ల అధ్యయననివేదికను పరిశీలిస్తే ఫార్మా మార్కె ట్‌ జూన్‌లో 6.4శాతం వృద్ధిని నమోదుచేసిం ది. జూన్‌నెలలో 13శాతంగా ఉంది. ఇండియన్‌ ఫార్మామార్కెట్‌(ఐపిఎం)లక్షకోట్ల వార్షికటర్నోవర్‌ ను అధిగమించిందని జూన్‌నెలలోనే 8460 కోట్ల టర్నోవర్‌ దాటిందని అంచనా వేసింది. దేశవ్యాప్తంగా ఐదులక్షల మందుల విక్రేతలున్న ఈ సంఘం ప్రాథమిక అధ్యయనంలో టర్నోవర్‌ ఉన్నప్పటికీ ఆంక్షలు అధికంగా ఉన్నట్లు అభి ప్రాయపడింది. సంఘం వైస్‌ప్రెసిడెంట్‌ హరి నటరాజన్‌ మాట్లాడుతూ ఏప్రిల్‌నెలలో మార్కెట్‌ 3.5శాతం తగ్గిందని, అదే జూన్‌నెలలో 6.4శాతా నికి పెరిగిందని గత ఏడాదితో పోలిస్తే తక్కువేనని వెల్లడించారు. గత ఏడాది మార్కెట్‌లకు 1025 కోట్లు జతకలిస్తే ఈ ఏడాది కేవలం 507కోట్లు మాత్రమే అదనంగా వచ్చిందని ఆయన అన్నారు. దీన్నిబట్టిచూస్తే వృద్ధిరేటు మందగమనంతోనే ఉం దని, సగటు వృద్ధి ఈ త్రైమాసికంలో 6.4శాతంగా ఉన్నట్లు ప్రకటించారు. గత ఏడాది ఇదేకాలంలో 14.8శాతంగా ఉందని నటరాజన్‌ పేర్కొన్నారు. జూన్‌నెలలో ఎక్కువగా ధరలుపెరుగుదలవల్ల 3.8 శాతం, కొత్త ఉత్పత్తుల విడుదలద్వారా 3.2శాతం, విక్రయాలపరంగా 0.6శాతం తగ్గినట్లు వివరిం చారు. ఫిక్సెడ్‌డోస్‌ కాంబినేషన్‌ (ఎఫ్‌డిసి) సంబం ధిత మార్కెట్‌ 14.6శాతం దిగజారింది. నాన్‌ఎఫ్‌ డిసి మార్కెట్‌ 7.0శాతంగాఉంది. భారతీయ కంపె నీలు కూడా ఎఫ్‌డిసి పోర్టుఫోలియోలో 18.5 శాతం క్షీణించినట్లు అఖిలభారత సంఘం వెల్లడిం చింది. ఇక బహుళజాతి కంపెనీల్లో కూడా ఐదు శాతం జూన్‌నెలలో మందగించాయి. థెరపీలు, శ్వాసకోస మందుల మార్కెట్‌పరంగా 8.2శాతం పెరిగింది. గ్యాస్ట్రోఇంటెస్టినల్‌ మార్కెట్‌ 8.8శాతం నొప్పులు, ఇతర చికిత్సల మందులు 3.5శాతం పెరిగాయి. ఇక అంటువ్యాధుల నిరోధక మందులు 3.4శాతం, యాంటి డయాబెటిక్స్‌ 11.7శాతం వృద్ధిని సాధించినట్లు తేలింది. దేశంలో ఒడిశా మార్కెట్‌ అత్యధికంగా 17.9శాతం వృద్ధి సాధిం చింది. తర్వాత హర్యానా మార్కెట్‌ 14.9శాతం, ఈశాన్యమార్కెట్‌ 12.3శాతం పెరిగాయి. కార్పొ రేట్‌ ఔషధ కంపెనీలు కొత్త ఉత్పత్తుల విడుదల కొంత ఎఫ్‌డిసిల్లో నష్టాన్ని తగ్గించిందని అంచనా.  మొత్తం 324 బ్రాండ్లలో 526 స్టాక్‌ కీపింగ్‌ యూనిట్లు జూన్‌నెలలోనే విడుదలైనట్లు అఖిల భారత కెమిస్టులు డ్రగ్గిస్టుల సంఘం వివరించింది.